Samkvæmt umsögn nefndar sem fjármála - og efnahagsráðherra skipaði í lok júní , til að leggja mat á hæfi umsækjenda um stöðu seðlabankastjóra , eru Friðrik Már Baldursson , Ragnar Árnason og Már Guðmundsson hæfastir umsækjenda til að gegna stöðunni . Kjarninn hefur umsögn nefndarinnar undir höndum . Við mat á hæfni umsækjenda var lagt fyrir nefndina að hafa til hliðsjónar ; menntun , starfsferil , reynslu og þekkingu á fjármálastarfsemi og efnahags - og peningamálum , stjórnunarhæfileika og loks hæfni í mannlegum samskiptum . Nefndin mat hvern umsækjenda þannig að hann var ýmist mjög vel hæfur , vel hæfur , hæfur eða ekki hæfur í hverjum þætti fyrir sig . Mjótt á mununum Samkvæmt lögum skal seðlabankastjóri hafa lokið háskólaprófi í hagfræði eða tengdum greinum . Fjögur umsækjenda höfðu auk þessa lokið doktorsprófi og voru metin mjög vel hæf ; þau Ásgeir Brynjar Torfason , Friðrik Már Baldursson , Lilja Mósesdóttir og Ragnar Árnason . Nefndin mat sömuleiðis Má Guðmundsson og Þorstein Þorgeirsson mjög vel hæfa til að gegna stöðu seðlabankastjóra , en þeir hafa lagt stund á doktorsnám . Með hliðsjón af starfsferli umsækjenda mat nefndin Friðrik Má Baldursson , Lilju Mósesdóttur , Má Guðmundsson , Ragnar Árnason , Yngva Örn Kristinsson og Þorsteinn Þorgeirsson mjög vel hæf , en Ásgeir Brynjar Torfason var metinn vel hæfur . Auglýsing Í lögum um hæfi seðlabankastjóra er kveðið á um að hann skuli búa yfir víðtækri reynslu og þekkingu á fjármálastarfsemi og efnahags - og peningamálum . Í umsögn nefndarinnar má greina að hún hafi átt í nokkrum vandræðum með að gera upp á milli umsækjenda hvað þetta varðar , þar sem hvorki er að finna í greinargerð með lagafrumvarpinu eða nefndaráliti meirihluta viðskiptanefndar , sem lagði til breytingar á 0 rðalagi ákvæðisins í meðförum þingsins , leiðbeiningar um hvernig meta eigi þessa reynslu og þekkingu eða til hvaða atriða eigi sérstaklega að horfa . Nefndin kaus því að líta sérstaklega til reynslu umsækjenda af störfum við stjórn peningamála , og til starfa á fjármagnsmarkaði og rannsóknarstarfa , einkum á sviði peningamála . Með hliðsjón af ofangreindu mat hæfisnefndin þá Friðrik Má Baldursson , Má Guðmundsson og Ragnar Árnason mjög vel hæfa í stöðu seðlabankastjóra . Lilja Mósesdóttir , Yngvi Örn Kristinsson og Þorsteinn Þorgeirsson voru metin vel hæf , og Ásgeir Brynjar Torfason hæfur . Hæfisnefndin gerði ekki greinarmun á umsækjendum út frá stjórnunarhæfileikum eða hæfni þeirra í mannlegum samskiptum . Samkvæmt útreikningi Kjarnans eru þeir Friðrik Már Baldursson , Már Guðmundsson og Ragnar Árnason hnífjafnir í kapphlaupinu um seðlabankastjórastöðuna , ef hæfi þeirra er miðað út frá stigagjöf . Þeir hlutu allir tólf stig , Lilja Mósesdóttir og Þorsteinn Þorgeirsson fengu ellefu stig , Yngvi Örn Kristinsson tíu og Ásgeir Brynjar Torfason rak lestina með níu stig . Í niðurstöðu hæfisnefndarinnar má greina hvar helst er gert upp á milli þremenninganna : " Friðrik Már og Ragnar hafa báðir lokið gunn og framhaldsnámi við háskóla auk doktorsprófs í greinum sem krafa er gerð um ( samkvæmt lögum , innsk. blaðamanns ) . Már hefur sömuleiðis lokið grunn - og framhaldsnámi við háskóla sem fullnægir kröfum laganna og jafnframt lagt stund á doktorsmán um skeið . Allir búa þeir yfir víðtækri reynslu og þekkingu á fjármálastarfsemi og efnahag - og peningamálum . Már sker sig þar úr hvað reynslu af bankastarfsemi varðar vegna starfa sinna í Seðlabanka Íslands um árabil , síðustu ár sem seðlabankastjóri , auk mikilvægrar reynslu sem hann öðlaðist í starfi sínu hjá Alþjóðagreiðslubankanum í Basel í Sviss . Reynsla Friðriks Más og Ragnars á þessu sviði er einna mest af fræði - , kennslu - og stjórnunarstörfum við háskóla þar sem þeir hafa starfað um árabil . Friðrik Már búi einnig að mikilvægri reynslu af sérfræðings - og stjórnunarstörfum hjá Þjóðhagsstofnun og í stjórnun fyrirtækja . Ragnar þekkir vel til starfa Seðlabanka Íslands eftir setu í bankaráði hans undanfarin fimm ár auk fleiri stjórnunarstarfa . " Allir umsækjendur um stöðu seðlabankastjóra hafa frest til miðvikudagsins 23. júlí til að koma á framfæri formlegum athugasemdum er lúta að hæfismati þeirra . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .